[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.5.2009

COM(2009) 232 végleges

Javaslat:

A TANÁCS RENDELETE

az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról

INDOKOLÁS

A JAVASLAT HÁTTERE

A javaslat okai és céljai

Egyes autonóm közösségi vámkontingens-mennyiségek a jelenlegi kontingensidőszakban nem elegendőek a közösségi gazdasági ágazat igényeinek kielégítésére. A Bizottság – több tagállam részéről történő megkeresés alapján – az érintett kormányzati szakértőkkel közösen egyes ipari termékekre vonatkozóan megvizsgálta az autonóm vámkontingensek megnyitásának vagy emelésének a lehetőségét.

Háttér-információk

A Tanács 1996. december 20-án elfogadta az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendeletet annak érdekében, hogy a szóban forgó termékek közösségbeli keresletét a lehető legkedvezőbb feltételekkel lehessen kielégíteni. Az érintett termékek piacának megzavarása nélkül a megfelelő mennyiségekre vonatkozóan nulla vámtételű új közösségi vámkontingenseket kell nyitni. A gazdasági vámkérdésekkel foglalkozó csoportban tartott megbeszélések azt mutatták, hogy a tagállamok készek a rendeletjavaslatban említett termékekre vonatkozó kontingensek megnyitására, illetve a kontingensmennyiségek növelésére, amennyiben ez nem zavarja meg az ilyen termékek piacát.

Egyes olyan termékek esetében, amelyekre vonatkozóan a 2505/96/EK rendelet autonóm vámkontingenst nyitott meg, az említett rendeletben megállapított kontingensmennyiség nem tonnában vagy kilogrammban megadott tömegként és értékként meghatározott mértékegységben került kifejezésre. Azokban az esetekben, amikor ezekre a termékekre vonatkozóan a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében meghatározott kombinált nómenklatúra nem tartalmaz kiegészítő mértékegységet, ez bizonytalanságot eredményezhet a használt mértékegység tekintetében. Az egyértelműség és a kontingensek jobb kezelése érdekében helyénvaló rendelkezni arról, hogy az említett autonóm vámkontingensek kínálta előnyök kihasználása érdekében az importált termékek pontos mennyiségét fel kell tüntetni a szabad forgalomba bocsátásra vonatkozó nyilatkozat 41. rovatában („Kiegészítő mértékegység”), az ezekre a termékekre a 2505/96/EK rendelet I. mellékletében meghatározott kontingensmennyiségek mértékegységének alkalmazásával.

Meglévő rendelkezések a javaslat által érintett területen

A legutóbb az 1362/2008/EK rendelettel (HL L 352., 2008.12.31., 18. o.) módosított 2505/96/EK rendelet (HL L 345., 1996.12.31. 1. o.).

Összhang az Unió egyéb szakpolitikáival és célkitűzéseivel

A javaslat összhangban van a mezőgazdasági, kereskedelmi, vállalkozás-, fejlesztés- és külpolitikával. E javaslat nem érinti hátrányosan az EU-val kötött preferenciális kereskedelmi megállapodások előnyeit élvező országokat (például az általános preferenciarendszerbe bevont országok, az AKCS-országok, valamint a tagjelölt és lehetséges tagjelölt nyugat-balkáni országok).

KONZULTÁCIÓ AZ ÉRDEKELTEKKEL; HATÁSVIZSGÁLAT

Konzultáció az érdekeltekkel

A konzultáció módja, a legfontosabb célterületek és a válaszadók köre

Konzultációra került sor az egyes tagállamok iparágait képviselő, gazdasági vámkérdésekkel foglalkozó csoporttal.

Az észrevételek és felhasználásuk rövid ismertetése

Az összes felsorolt kontingens a csoport által elért megállapodást tükrözi.

Szakértői vélemények összegyűjtése és felhasználása

Érintett tudományterületek/szakterületek

A tagállamokat képviselő szakértők a gazdasági vámkérdésekkel foglalkozó csoporton belül.

Alkalmazott módszerek

Nyílt konzultáció.

A konzultációba bevont főbb szervezetek/szakértők

Az egyes tagállamok által kijelölt szakértők.

A beérkezett és felhasznált vélemények összefoglalása

Visszafordíthatatlan következményekkel járó, lehetséges komoly kockázatokról nem történt említés.

A gazdasági és vámkérdésekkel foglalkozó csoportban elért megállapodás.

A szakértői vélemények nyilvánosságának biztosítása

A javaslat közzététele.

Hatásvizsgálat

Tárgytalan.

A Bizottság 2009. évi jogalkotási és munkaprogramja nem említi a javaslatot.

A JAVASLAT JOGI ELEMEI

A javaslat összefoglalása

Az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról szóló tanácsi rendelet.

Jogalap

Az EK-Szerződés 26. cikke.

A szubszidiaritás elve

A szubszidiaritás elve nem érvényesül, mivel a javaslat a Közösség kizárólagos hatáskörébe tartozik.

Az arányosság elve

A javaslat megfelel az arányosság elvének a következő okokból:

Ez az intézkedéssorozat összhangban van a külkereskedelemben érintett szereplőkre vonatkozó eljárások egyszerűsítését célzó alapelvekkel, valamint a Bizottság autonóm vámfelfüggesztésekről és vámkontingensekről szóló, 1998. évi közleményével (HL C 128., 1998.4.25., 2. o.).

A jogi aktus típusának megválasztása

Javasolt aktus: rendelet

Más jogi aktus nem felelne meg a következők miatt:

Az EK-Szerződés 26. cikke értelmében az autonóm vámkontingenseket bizottsági javaslat alapján a Tanács hagyja jóvá minősített többséggel.

KÖLTSÉGVETÉSI VONZATOK

Behajtatlan vámok, amelyek teljes összege 1 576 646 EUR.

KIEGÉSZÍTő INFORMÁCIÓK

Hatályos jogszabályok módosítása

E javaslat elfogadása hatályos jogszabályok módosítását eredményezi.

Javaslat:

A TANÁCS RENDELETE

az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára[1],

mivel:

1. Egyes termékek esetében, amelyekre vonatkozóan a 2505/96/EK rendelet[2] autonóm vámkontingenst nyitott meg, az említett rendeletben megállapított kontingensmennyiség nem tonnában vagy kilogrammban megadott tömegként és értékként meghatározott mértékegységben kerül kifejezésre. Azokban az esetekben, amikor ezekre a termékekre vonatkozóan a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet[3] I. mellékletében meghatározott kombinált nómenklatúra nem tartalmaz kiegészítő mértékegységet, ez bizonytalanságot eredményezhet a használt mértékegység tekintetében. Az egyértelműség és a kontingensek jobb kezelése érdekében helyénvaló rendelkezni arról, hogy az említett autonóm vámkontingensek kínálta előnyök kihasználása érdekében az importált termékek pontos mennyiségét a szabad forgalomba bocsátásra vonatkozó nyilatkozat 41. rovatában („Kiegészítő mértékegység”) fel kell tüntetni, az ezekre a termékekre a 2505/96/EK rendelet I. mellékletében meghatározott kontingensmennyiségek mértékegységének alkalmazásával.

2. A 2505/96/EK rendelet által érintett termékekre vonatkozó közösségi keresletet a lehető legkedvezőbb feltételek mellett kell kielégíteni. E célból 2009. július 1-jétől a megfelelő mennyiségekre vonatkozóan nulla vámtételű új közösségi vámkontingenseket kell nyitni anélkül, hogy ez megzavarná az ilyen termékek piacait.

3. A 09.2767 tételszámú autonóm közösségi vámkontingens esetében a kontingensmennyiség nem elegendő a közösségi gazdasági ágazat igényeinek kielégítéséhez. Ennek következtében ezt a kontingensmennyiséget emelni kell.

4. A 09.2806 tételszámú autonóm közösségi vámkontingens esetében az árumegnevezést felül kell vizsgálni.

5. A 2505/96/EK rendeletet ennek megfelelően módosítani kell.

6. Mivel a vámkontingensek 2009. július 1-jétől lépnek hatályba, ezt a rendeletet ugyanezen időponttól kell alkalmazni és haladéktalanul hatályba kell léptetni,

ELFOGADTA EZT A RENDELETET:

1. cikk

A 2505/96/EK rendelet a következőképpen módosul:

(1) A szöveg a következő 1a. cikkel egészül ki:

„1a. cikk

Amennyiben valamely szabad forgalomba bocsátásra irányuló, az e rendeletben megnyitott autonóm vámkontingens felhasználására vonatkozó kérelmet tartalmazó nyilatkozat bemutatására kerül sor, és az érintett kontingensmennyiség nem tonnában vagy kilogrammban megadott tömegként és értékként meghatározott mértékegységben van kifejezve, az olyan termékek esetében, amelyekre vonatkozóan a 2658/87/EGK tanácsi rendelet[4] I. mellékletében meghatározott kombinált nómenklatúra nem tartalmaz kiegészítő mértékegységet, az importált termékek pontos mennyiségét a nyilatkozat 41. rovatában („Kiegészítő mértékegység”) fel kell tüntetni, az ezekre a termékekre e rendelet I. mellékletében meghatározott kontingensmennyiségek mértékegységének alkalmazásával.”

(2) Az I. melléklet a következőképpen módosul:

a) Az e rendelet I. mellékletében felsorolt termékekre vonatkozó vámkontingensek beillesztésre kerülnek.

b) 2009. január 1-jei hatállyal a 09.2767 és a 09.2806 tételszámú vámkontingensekre vonatkozó sorok helyébe az e rendelet II. mellékletében szereplő sorok lépnek.

2. cikk

Ez a rendelet az Európai Unió Hivatalos Lapjában való kihirdetése napján lép hatályba.

Ez a rendelet 2009. július 1-jétől alkalmazandó.

Az 1. cikk (2) bekezdésének b) pontja azonban 2009. január 1-i hatállyal alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

I. MELLÉKLET

Az 1. cikk (2) bekezdésének a) pontjában említett vámkontingensekRendelési szám | KN-kód | TARIC | Árumegnevezés | Kontingensidőszak | Kontingens mennyiség | Kontingens vámtétele (%) |

09.2813 | ex 3920 91 00 | 94 | Háromrétegű, koextrudált poli(vinil-butirál) fólia, fokozatosan színezett szalaggal, lágyítóként legalább 29 tömegszázalék és legfeljebb 31 tömegszázalék 2,2’-etilén-dioxidietil-bisz(2-etil-hexanoát)-tartalommal | 7.1. – 12.31. | 500 000 m² | 0 % |

09.2807 | ex 3913 90 00 | 86 | Nem steril nátrium-hialuronát | 7.1. – 12.31. | 55 000 g | 0 % |

09.2815 | ex 6909 19 00 | 70 | Alátámasztó elem katalizátorokhoz és szűrőkhöz, elsősorban alumínium- és titánoxidokból készülő porózus kerámiából, legfeljebb 65 liter teljes űrtartalommal, keresztmetszete minden cm2-én legalább egy, egyik vagy mindkét végén nyitott pórussal | 7.1. – 12.31. | 190 000 egység | 0 % |

II. MELLÉKLET

Az 1. cikk (2) bekezdésének b) pontjában említett vámkontingensek

Rendelési szám | KN-kód | TARIC | Árumegnevezés | Kontingensidőszak | Kontingens mennyiség | Kontingens vámtétele (%) |

09.2806 | ex 2825 90 40 | 30 | Volfrám-trioxid, a kékoxidot is ideértve | 1.1. – 12.31. | 12 000 tonna | 0 % |

09.2767 | ex 2910 90 00 | 80 | Allil-glicidil-éter | 1.1. – 12.31. | 2 500 tonna | 0 % |

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

Az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról szóló tanácsi rendelet.

2. KÖLTSÉGVETÉSI TÉTELEK:

Alcím és jogcímcsoport: 12. alcím, 120. jogcímcsoport

Az érintett évben a költségvetésben szereplő összeg: 17 655 800 000 EUR

3. PÉNZÜGYI HATÁS

x( A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

(millió EUR egy tizedes jegyig)

Költségvetési tétel | Bevétel[5] | 6 hónapos időszak, 2009. július 1-jétől kezdődően | [2009-es év] |

120. jogcímcsoport | Saját forrásokra gyakorolt hatás | 2009.07.01.–2009.12.31. | –1,6 |

4. CSALÁS ELLENI INTÉZKEDÉSEK

A vámkontingensek kezeléséről szóló rendelkezések magukban foglalják a csalások és a szabálytalanságok megakadályozásához és az azokkal szembeni védekezéshez szükséges intézkedéseket.

I. MELLÉKLET

2008. július 1-jétől lép hatályba:

A termék leírása | Kontingensmennyiség (egység/tonna) | Becsült ár (EUR/m², EUR/kg, EUR/egység) | Vámtétel (%) (2009 KVT) | Kontingens vámtétele (%) | Várt bevételkiesés (EUR) |

Fólia 09.2813 | 500 000 m² | 6,26 | 6,1 | 0 | 190 930 |

Nátrium-hialuronát 09.2807 | 55 kg | 173 081 | 6,5 | 0 | 618 765 |

Alátámasztó elem 09.2815 | 190 000 egység | 100 | 5 | 0 | 1 045 000 |

Összes bevételkiesés: (1 854 695 EUR – 463 673 EUR) 1 391 022 EUR nettó.

II. MELLÉKLET

2008. július 1-jétől lép hatályba:

A termék leírása | Kontingensmennyiség változása (egység/tonna) | Becsült ár (euró/tonna) | Vámtétel (%) (2009 KVT) | Kontingens vámtétele (%) | Várt változás a bevételkiesésben az előző kontingensidőszakhoz képest (EUR) |

Éter 09.2767 | + 1 000 tonna (kezdeti mennyiség: 1 500 tonna) | 4 500 | 5,5 | 0 | 247 500 |

Teljes bevételkiesés az előző kontingensidőszakhoz képest: (247 500 EUR – 61 875 EUR) 185 625 EUR nettó.

.

[1] HL C […]., […]., […]. o.

[2] HL L 345., 1996.12.31., 1. o.

[3] HL L 256., 1987.9.7., 1. o.

[4] HL L 256., 1987.9.7., 1. o.

[5] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25%-ának levonásával kapott bruttó összegeket.